Държавен вестник, бр. 7, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  7
„Чл. 46д. Изпълнители на мерките по про­
грамите за надзор и ликвидиране на болести 
по животните и държавната профилактична 
програма са ветеринарни лекари.“
§ 28. Член 46е се изменя така:
„Чл. 46е. (1) Мерките по държавната про­
филактична програма и програмите за надзор 
и ликвидиране на болести по животните в 
обектите, регистрирани по реда на чл. 137, се 
изпълняват от регистрираните ветеринарни 
лекари, сключили договор по реда на чл. 137а.
(2) Мерките по държавната профилактична 
програма и програмите за надзор и ликвиди­
ране на болести по животните в обектите, в 
които се отглеждат животни само за лични 
нужди, се изпълняват от регистрирани вете­
ринарни лекари, сключили договор по реда 
на чл. 137б.“
§ 29. Член 46ж се изменя така:
„Чл. 46ж. Когато в срок до 1 ноември 
собствениците или ползвателите на обекти, 
регистрирани по реда на чл. 137, или собстве­
ниците на животни, отглеждани само за лични 
нужди, не са сключили договор по реда на 
чл. 137а, съответно чл. 137б, БВС, съгласувано 
с директора на съответната ОДБХ, определя 
ветеринарен лекар, с който да се сключат 
договорите.“ 
§ 30. Член 51 се изменя така: 
„Чл. 51. (1) Животните подлежат на офи­
циална идентификация, а животновъдните 
обекти – на регистрация в БАБХ.
(2) Българската агенция по безопасност на 
храните е компетентният орган за контрол по 
официалната идентификация на животните.
(3) Българската агенция по безопасност на 
храните поддържа Интегрирана информаци­
онна система с данни за идентифицираните 
животни и за животновъдните обекти и оси­
гурява на Европейската комисия достъп до 
данните при поискване.
(4) Номерацията на средствата, използвани 
за официална идентификация, се определя 
от БАБХ.
(5) Изискванията към средствата за офи­
циална идентификация на животните и 
използването им, условията, редът и контро­
лът по събиране, въвеждане, поддържане и 
използване на информацията в системата по 
ал. 3 се определят с наредба на министъра 
на земеделието и храните.
(6) Условията и редът за идентификация 
на едри преживни животни се определят с 
Регламент (ЕО) № 1760/2000 на Европейския 
парламент и на Съвета от 17 юли 2000 г. за 
създаване на система за идентификация и 
регистрация на едър рогат добитък и относно 
етикетирането на говеждо месо и продукти 
от говеждо месо и за отмяна на Регламент 
(ЕО) № 820/97 на Съвета, наричан по-нататък 
„Регламент (ЕО) № 1760/2000“.
(7) Условията и редът за идентификация 
на овце и кози се определят с Регламент (ЕО) 
№ 21/2004 на Съвета от 17 декември 2003 г. 
за създаване на система за идентификация и 
регистрация на животни от рода на овцете 
и козите и за изменение на Регламент (ЕО) 
№ 1782/2003 и на директиви 92/102/ЕИО и 
64/432/ЕИО.
(8) Условията и редът за идентификация 
на еднокопитни животни се определят с 
Регламент (ЕО) № 504/2008 на Комисията 
от 6 юни 2008 г. за прилагане на Директива 
90/426/ЕИО и Директива 90/427/ЕИО на Съ­
вета относно методите на идентификация на 
еднокопитни животни (ОВ, L 149/3 от 7 юни 
2008 г.), наричан по-нататък „Регламент (ЕО) 
№ 504/2008“.
(9) Условията и редът за официална иденти­
фикация на животните, за които не са предви­
дени изисквания в регламент на Европейския 
съюз, се определят с наредби на министъра 
на земеделието и храните.
(10) Стойността на средствата за официална 
идентификация и разходите за идентифициране 
на животните се предоставят като държавна 
помощ чрез Държавен фонд „Земеделие“.
(11) Държавен фонд „Земеделие“ предоставя 
държавната помощ по ал. 10 при условията 
на Закона за държавните помощи.
(12) Във връзка с поддържането на Интег­
рираната информационна система по ал. 3 
БАБХ има право на достъп до Националната 
база данни „Население“ на Главна дирекция 
„Гражданска регистрация и административно 
обслужване“ в Министерството на регионал­
ното развитие и благоустройството.“
§ 31. Създават се чл. 51а и 51б: 
„Чл. 51а. (1) Средствата за официална иден­
тификация на животните се произвеждат и/
или търгуват само от лица, които са вписани 
в регистъра по чл. 7, ал. 3, т. 21.
(2) За вписване в регистъра производителите 
и търговците на средства за идентификация 
на животните подават заявление по образец 
до изпълнителния директор на БАБХ, към 
което прилагат:
1. единен идентификационен код съгласно 
чл. 23 от Закона за търговския регистър или 
документ за актуално състояние, издаден от 
компетентен орган на друга държава;
2. копие от трудов договор с лице, което ще 
отразява движението на средствата за иден­
тификация в Интегрираната информационна 
система на БАБХ – когато заявителят няма 
да отразява лично данните;
3. декларация по образец, че производите­
лят, съответно търговецът ще подмени за своя 
сметка повредено или нечетливо средство за 
идентификация в рамките на гаранционния му 
срок до 20 дни от уведомяването за повредата;